Dr. Benkő Tibor vezérezredes a honvedelem.hu kérdésére elmondta: a mai magyar katonák is a történelemből, a múlt példáiból építkeznek. Ha visszagondolunk a magyar történelem legfontosabb eseményeire – a nándorfehérvári diadalra, Zrínyi Miklós szigetvári áldozatvállalására, a Rákóczi szabadságharc és 1848 hőseire – elmondhatjuk, hogy a magyar nép, a magyar katona ezért a hazáért és a fennmaradásért tényleg rengeteget harcolt és adta életét. „Meggyőződésem, hogy a magyar nép azért maradt fenn, mert olyan elszánt hősei voltak, akik az évszázadok folyamán ezt biztosították. A mai Magyar Honvédség feladatrendszere természetesen egészen más, mint 1917-ben volt, de összefüggéseket, szövetségi rendszereket, nemzetek közti együttműködéseket és azok lehetőségeit, feladatait akkor és most is felfedezhetjük.” – tette hozzá a vezérezredes.
A Honvéd Vezérkar főnök előadását követően hazai, valamint meghívott olasz és szlovén hadtörténész előadók idézték fel a Nagy Háború bakáinak hétköznapjait, az 1917-es esztendő hadműveleti helyzetét, valamint az olasz front legsikeresebb offenzíváját, amikor az osztrák-magyar és német csapatok utolsó erejüket összeszedve döntő csapást mértek az olasz haderőre. A hadművelet a Monarchia számára jelentős hadműveleti sikert hozott, a frontvonalat később egészen a Piaveig tolta előre. A sikeres offenzíva az új, elsődlegesen a nyugati harctéren, a németek által alkalmazott támadó jellegű rohamharcászat eredményességét bizonyította.

|  |  |  |
| --- | --- | --- |
| A konferencia további előadói voltak: dr. Ruszin Romulusz dandártábornok, az MH 5. Bocskai István Lövészdandár parancsnoka; dr. Kovács Vilmos ezredes, a HM Hadtörténeti Intézet és Múzeum parancsnoka; dr. Lippai Péter ezredes, az MH 5. Bocskai István Lövészdandár parancsnokhelyettese; Maruzs Roland alezredes, a Hadtörténeti Intézet és Múzeum kiemelt főtisztje; dr. Négyesi Lajos nyugállományú alezredes, hadtörténész, a HM Kegyeleti Diplomáciáért Felelős Miniszteri biztos belföldi referense; Kiss Róbert zászlós, az MH 5. Bocskai István Lövészdandár 39. Lövészzászlóalj vezénylőzászlósa; dr. Kaló József a NKE Hadtudományi és Honvédtisztképző Kar egyetemi adjunktusa; dr. Barta Róbert egyetemi docens, a Debreceni Egyetem, Egyetemes Történeti Tanszék vezetője; dr. Keményfi Róbert egyetemi tanár; Zeljko Cimpric a Kobaridi Múzeum igazgatóhelyettese és Marco Mantini történész.A konferenciát a Debreceni Egyetem, a Magyar Hadtudományi Társaság, Debrecen városa, valamint  az MH 5. Bocskai István Lövészdandár közös szervezésében rendezték meg. Fotó: Tóth László

|  |
| --- |
|  |

 |  |